小酌敬岩梅下和立齋韻  其二
作者：王柏
朝代：宋

paragraphs: 平生手種梅，不作和羹念。
其所起予者，歲寒心一片。
孤芳以氣傳，萬物自形禪。
暗香疎影句，知心亦已淺。
雖以乾䕩餘，亦可清廟薦。
今年花最蚤，思之心膽戰。
花蚤豈不佳，當開時尚遠。
陰陽貴順序，難與俗人辨。
我豈事遠觀，急欲識春面。
此意與誰論，珠璣謾堆案。